**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГРАД ГУЛЯНЦИ**

**П Р Е Д Л О Ж Е Н И Е**

**От Лъчезар Петков Яков – Кмет на Община гр. Гулянци**

**Относно: Приемане на изменения и допълнения в Наредбата за определяне размера на местните данъци на територията на Община Гулянци.**

**УВАЖАЕМИ ОБЩИНСКИ СЪВЕТНИЦИ,**

Мотиви, налагащи приемането на проекта за изменения и допълнения в Наредбата за определяне размера на местните данъци на територията на Община Гулянци.

Данък върху недвижимите имоти е имуществен данък и е важен източник на приходи в бюджета на Община Гулянци. Тези средства имат важна роля за финансирането на местни дейности, свързани с подобряване на инфраструктурата и качеството на живот на жителите. Съгласно разпоредбите на ЗМДТ размерът на данъка върху недвижимите имоти се определя с наредба в граници от 0,1 до 4,5 на хиляда върху данъчната оценка на недвижимия имот. Поради неактуализиране на методиката за определяне на данъчните оценки на недвижимите имоти и нереално ниските данъчни оценки, откъснати от пазарната действителност, размерът на реализираните приходи от този вид данък са крайно недостатъчни. Необходимостта от увеличаване на собствените приходи е породена от обстоятелството, че се запазва тенденцията изискванията от граждани и фирми относно местни инфраструктурни и други проблеми в града и селата да се увеличават в пъти повече от това, което общината може да си позволи с досега генерираните собствени приходи. Увеличението ще доведе до допълнителни приходи за общинския бюджет, които могат да се използват за поддържане и развитие на инфраструктура, благоустрояване и общински услуги.

В тази връзка, при предвидените в закона размери от 0.1‰ до 4.5‰, предлагаме в Община Гулянци да се увеличи ставката от 3‰ на 3,5‰ върху данъчната оценка.

С предоставянето на общините на правото да определят размерите на местните данъци се продължава процеса на финансова децентрализация и се укрепва местното самоуправление. Община Гулянци е приела през 2020г. размера на ДНИ да бъде 3‰, като до настоящия момент той не е променян.

Основен мотив за запазване да данъчните ставки без промяна е да не се увеличава данъчната тежест за населението и фирмите. В дългосрочен план обаче този подход създава диспропорции спрямо очакванията на населението за нормално функциониране на общинските служби. Ако приходоизточниците останат без изменение в новата бюджетна година, ще има недостиг на разходите за издръжка, което ще доведе не само до липса на възможност за разширяване на дейностите на Община Гулянци, а и до ограничаване на нормално изпълнение на местните дейности.

Финансови средства: Предлаганото увеличение в размера на данъка върху недвижимите имоти на 3.5‰ ще разшири базата за формиране на собствени приходи за Община Гулянци , които са естествена основа за развитие на местните дейности и не изисква допълнителни финансови средства за прилагането ù.

Очаквани резултати: Увеличаване на собствените приходи на общината с цел изпълнение на общинския бюджет и общинския план за развитие.

Анализ за съответствие с правото на Европейския съюз: Предлаганите допълнения и изменения на Наредба за определяне на размера на местните данъци на територията на Община Гулянци е в съответствие с промените в Закона за публичните финанси от 07.06.2016г., като и с тези на европейското законодателство.

Във връзка с гореизложеното и на основание чл.21, ал.1, т.23 и ал.2 от ЗМСМА, чл.1,ал.2 от ЗМДТ, чл.20, ал.2, чл.26ал.2 и ал.3 от ЗНА, чл.76 ал.3 и чл.79 АПК предлагам Общинския съвет да вземе следното

ПРОЕКТ!

РЕШЕНИЕ:

ПРИЕМА ДОПЪЛНЕНИЕ И ИЗМЕНЕНИЕ НА НАРЕДБАТА ЗА ОПРЕДЕЛЯНЕ НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ГУЛЯНЦИ, КАКТО СЛЕДВА:

Чл.15 се изменя, както следва:

§1. Размерът на данъка върху недвижимите имоти се определя в размер на 3,5 на хиляда върху данъчната оценка на недвижимия имот.

**Вносител:**

**ЛЪЧЕЗАР ЯКОВ**

***Кмет на Община Гулянци***

ся