**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГУЛЯНЦИ**

**П Р Е Д Л О Ж Е Н И Е**

**ОТ: ЛЪЧЕЗАР ЯКОВ- КМЕТ НА ОБЩИНА ГУЛЯНЦИ**

**ОТНОСНО:** Даване на съгласие Община Гулянци да участва като партньор на

Регионална дирекция „Пожарна безопасност и защита на населението“- Плевен, по проектно предложение за кандидатстване по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Община Гулянци се получи писмо с изх. № 947000-1647/08.12.2025г. от Регионална дирекция „Пожарна безопасност и защита на населението“- Плевен, относно сключване на споразумение за партньорство във връзка с кандидатстване с проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“

На 01.12.2025 г. Министерство на труда и социалната политика в качеството му на управляващ орган на Програма „Развитие на човешките ресурси“ 2021 – 2027 публикува условията за кандидатстване по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“.

РДПБЗН – Плевен в качеството си на кандидат по процедурата, кани всички Общини от Област Плевен да участват в проектното предложение като партньори. За целта е необходимо съответния общински съвет да вземе решение за одобряване на партньорство на общината с кандидата РДПБЗН – Плевен и останалите общини от Област Плевен в качеството им на партньори по проекта.

За общините от Област Плевен, общият максимален размер на безвъзмездната финансова помощ е в размер на 384462,39 лева/ 196572,50 евро, като за Община Гулянци средствата са в размер на 16517,59 лв. / 8445,31 евро.

Във връзка с гореизложеното и на основание : чл. 17, ал. 1, т.8 и т. 11, чл. 21, ал. 1, т. 23, във връзка с ал. 2 от Закона за местното самоуправление и местната администрация и чл. 5 ал. 1 т. 22 от Правилника за организацията и дейността на Общински съвет Гулянци, предлагам на Общински съвет Гулянци да вземе следното

**Р Е Ш Е Н И Е:**

1. Дава съгласие Община Гулянци да участва като партньор на Регионална дирекция „Пожарна безопасност и защита на населението“- Плевен, за кандидатстване с проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“;

2. Упълномощава Кмета на Община Гулянци да предприеме необходимите действия за сключване на споразумение за партньорство, и по изпълнението и реализирането на дейностите по проектното предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“, включително и неговото техническо и финансово изпълнение.

**Лъчезар Яков**

***Кмет на Община Гулянци***

***МТ/***